**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Odluka o koeficijentu za obračun plaće općinskog načelnika

**PRAVNI TEMELJ:** Zakon o plaćama u lokalnoj i područnoj (regionalnoj) samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Prijedlog Odluke o koeficijentu za obračun place općinskog naačelnika**

Člankom 90.a. stavkom 1. i 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) propisano je da, među ostalim, općinski načelnik koji dužnost obavlja profesionalno, za vrijeme profesionalnog obavljanja dužnosti ostvaruje pravo na plaću i druga prava iz rada, a vrijeme obavljanja dužnosti uračunava im se u staž osiguranja.

Stavkom 3. istoga članka propisano je da se osnovna mjerila za određivanje plaće, odnosno naknade za rad kao i drugih prava vezanih uz profesionalno obnašanje dužnosti općinskog načelnika određuju posebnim zakonom.

Zakonom o plaćama u lokalnoj i područnoj (regionalnoj) samoupravi ("Narodne novine" broj 28/10 i 10/23 – dalje u tekstu: Zakon o plaćama) propisano je da plaću župana, gradonačelnika i općinskih načelnika i njihovih zamjenika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Člankom 3. istog Zakona određeno je da osnovicu i koeficijente za obračun plaće župana, gradonačelnika i općinskih načelnika i njihovih zamjenika određuje odlukom predstavničko tijelo jedinice lokalne i područne (regionalne) samouprave u kojoj obnašaju dužnost, na prijedlog župana, gradonačelnika odnosno općinskog načelnika.

Ovim se prijedlogom Odluke predlaže povećanje koeficijenta za obračun plaće načelnika sa dosadašnjih 4,40 (prema odluci Općinskog vijeća iz 2013. godine, objavljeno u Službenom glasniku Općine Podstrana” broj 25/2013) na 5,20.

Osnovica za obračun plaće utvrđena je Odlukom iz 2013. godine i ostaje neizmijenjena, a iznosi 511,21 EUR (3.851,68 kuna).

Predloženi koeficijent i osnovica za obračun plaće načelnika u okviru su ograničenja propisanog odredbama članka 4. Zakona o plaćama u lokalnoj i područnoj (regionalnoj) samoupravi.

Slijedom navedenog, predlaže se donijeti sljedeći akt:

Na temelju članka 3. Zakona o plaćama u lokalnoj i područnoj (regionalnoj) samoupravi (“Narodne novine” broj 28/10, 10/23) i članka 30. Statuta Općine Podstrana (“Službeni glasnik Općine Podstrana” broj 07/21, 21/21, 04/23), a na prijedlog općinskog načelnika Općine Podstrana, Općinsko vijeće Općine Podstrana na 19. sjednici održanoj dana 19. srpnja 2023. godine donosi

**ODLUKU**

o koeficijentu za obračun plaće općinskog načelnika

**Članak 1.**

Ovom Odlukom određuje se koeficijent za obračun plaće općinskog načelnika.

**Članak 2.**

Koeficijent za obračun plaće općinskog načelnika iznosi 5,20.

**Članak 3.**

Danom stupanja na snagu ove Odluke prestaje važiti Odluka o određivanju koeficijenta za obračun place općinskog načelnika objavljena u “Službenom glasniku Općine Podstrana” broj 25/2013.

**Članak 4.**

Ova Odluka stupa na snagu osmog dana od dana objave u “Službenom glasniku Općine Podstrana”, a primjenjuje se od 01. kolovoza 2023. godine.

KLASA: 024-02/23-01/10 Predsjednik

URBROJ: 2181-39-01-23-05 Općinskog vijeća:

Podstrana, 19. srpnja 2023. godine Tomislav Buljan